phoneee/thai-legal-corpus huggingface dataset:
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๖๘๔ (พ.ศ. ๒๕๔๙)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๑ ในเขตกรุงเทพมหานครและจังหวัดที่มีเส้นทางต่อเนื่องสายที่๘๑ สะพานสมเด็จพระปิ่นเกล้า-อู่พุทธมณฑลสาย ๕เป็นสะพานสมเด็จพระปิ่นเกล้า-พุทธมณฑลสาย ๕ (หมู่บ้านกลาโหม)[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๑๓๓ (พ.ศ. ๒๕๔๑) ประกาศ ณ วันที่ ๒๗ พฤศจิกายน ๒๕๔๑ กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๘๑ บางแค (กม. ๑๕)-ศิริราชเป็น สะพานสมเด็จพระปิ่นเกล้า-อู่พุทธมณฑลสาย ๕ นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๑/๒๕๔๙เมื่อวันที่ ๖ มิถุนายน ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๘๑ สะพานสมเด็จพระปิ่นเกล้า-พุทธมณฑลสาย๕ (หมู่บ้านกลาโหม) โดยให้ใช้รายละเอียดเส้นทางดังต่อไปนี้สายที่๘๑ สะพานสมเด็จพระปิ่นเกล้า-พุทธมณฑลสาย๕ (หมู่บ้านกลาโหม)เริ่มต้นจากสะพานสมเด็จพระปิ่นเกล้า ไปตามถนนสมเด็จพระปิ่นเกล้าแยกซ้ายไปตามถนนอรุณอมรินทร์ แยกขวาไปตามถนนพรานนก แยกซ้ายไปตามถนนจรัญสนิทวงศ์ แยกขวาไปตามถนนเพชรเกษมแยกขวาไปตามถนนพุทธมณฑลสาย ๕ จนสุดเส้นทางที่อู่พุทธมณฑลสาย ๕ (หมู่บ้านกลาโหม)ประกาศณ วันที่ ๔ กรกฎาคม พ.ศ. ๒๕๔๙คำรบลักขิ์สุรัสวดีรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางนันทนา/ผู้จัดทำ๑๘ สิงหาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๘๐ ง/หน้า ๑๗๓/๑๗ สิงหาคม ๒๕๔๙
คำพิพากษาศาลฎีกาที่ 60651หลักกฎหมาย: ความว่า จำเลยฎีกา มีทางชนะคดี โปรดมีคำสั่งให้ทุเลาการบังคับไว้ก่อนหมายเหตุ โจทก์แถลงคัดค้าน ฯลฯ (อันดับ 95)ศาลอุทธรณ์พิพากษายืน ให้จำเลยชำระเงิน 747,892.61 บาทพร้อมดอกเบี้ยในอัตราร้อยละ 0.625 ต่อเดือนของเงินจำนวนดังกล่าวนับจากวันที่ 17 มีนาคม 2526 เป็นต้นไปจนกว่าจำเลยจะอนุมัติให้จ่ายเงินคืนจำเลยฎีกา พร้อมกับยื่นคำร้องดังกล่าว (อันดับ 93,92)จำเลยได้รับอนุญาตให้ทุเลาการบังคับในระหว่างอุทธรณ์(อันดับ 85)คำสั่งพิเคราะห์แล้ว อนุญาตให้ทุเลาการบังคับไว้ระหว่างฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 143/2530บริษัทโทเรไนล่อนไทย จำกัดโจทก์กรมศุลกากรจำเลยกรมศุลกากร จำเลยผู้ยื่นคำร้อง ป.วิ.พ. ม. 231 พ.ร.บ.จัดตั้งศาลภาษีอากรและวิธีพิจารณาคดีภาษีอากร พ.ศ.2528 ม. 17ความว่า จำเลยฎีกา มีทางชนะคดี โปรดมีคำสั่งให้ทุเลาการบังคับไว้ก่อนหมายเหตุ โจทก์แถลงคัดค้าน ฯลฯ (อันดับ 95)ศาลอุทธรณ์พิพากษายืน ให้จำเลยชำระเงิน 747,892.61 บาทพร้อมดอกเบี้ยในอัตราร้อยละ 0.625 ต่อเดือนของเงินจำนวนดังกล่าวนับจากวันที่ 17 มีนาคม 2526 เป็นต้นไปจนกว่าจำเลยจะอนุมัติให้จ่ายเงินคืนจำเลยฎีกา พร้อมกับยื่นคำร้องดังกล่าว (อันดับ 93,92)จำเลยได้รับอนุญาตให้ทุเลาการบังคับในระหว่างอุทธรณ์(อันดับ 85)คำสั่งพิเคราะห์แล้ว อนุญาตให้ทุเลาการบังคับไว้ระหว่างฎีกา(ยนต์ พิรวินิจ-พลจิตต์ ดียืน-เสงี่ยม ทวีชัยการ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 143/2530บริษัทโทเรไนล่อนไทย จำกัดโจทก์กรมศุลกากรจำเลยกรมศุลกากร จำเลยผู้ยื่นคำร้อง ป.วิ.พ. ม. 231 พ.ร.บ.จัดตั้งศาลภาษีอากรและวิธีพิจารณาคดีภาษีอากร พ.ศ.2528 ม. 17ความว่า จำเลยฎีกา มีทางชนะคดี โปรดมีคำสั่งให้ทุเลาการบังคับไว้ก่อนหมายเหตุ โจทก์แถลงคัดค้าน ฯลฯ (อันดับ 95)ศาลอุทธรณ์พิพากษายืน ให้จำเลยชำระเงิน 747,892.61 บาทพร้อมดอกเบี้ยในอัตราร้อยละ 0.625 ต่อเดือนของเงินจำนวนดังกล่าวนับจากวันที่ 17 มีนาคม 2526 เป็นต้นไปจนกว่าจำเลยจะอนุมัติให้จ่ายเงินคืนจำเลยฎีกา พร้อมกับยื่นคำร้องดังกล่าว (อันดับ 93,92)จำเลยได้รับอนุญาตให้ทุเลาการบังคับในระหว่างอุทธรณ์(อันดับ 85)คำสั่งพิเคราะห์แล้ว อนุญาตให้ทุเลาการบังคับไว้ระหว่างฎีกา(ยนต์ พิรวินิจ-พลจิตต์ ดียืน-เสงี่ยม ทวีชัยการ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 65311หลักกฎหมาย: ปัญหาที่ว่าที่ดินรายนี้มีการซื้อขายกันหรือเป็นเพียงโจทก์ให้จำเลยทำกินต่างดอกเบี้ยนั้น เป็นปัญหาข้อเท็จจริงส่วนข้อที่ว่าศาลอุทธรณ์ตีความเอกสารสัญญาผิดนั้น เมื่อศาลล่างทั้งสองฟังต้องกันมาว่าจำเลยได้สิทธิครอบครองแล้วไม่ทำให้ผลคดีเปลี่ยนแปลง จึงเป็นข้อกฎหมายที่ไม่เป็นสาระแก่คดีอันควรได้รับการวินิจฉัย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 37/2485นายใจ เปี่ยมมอญโจทก์ ป.วิ.พ. ม. 248, ม. 249ปัญหาที่ว่าที่ดินรายนี้มีการซื้อขายกันหรือเป็นเพียงโจทก์ให้จำเลยทำกินต่างดอกเบี้ยนั้น เป็นปัญหาข้อเท็จจริงส่วนข้อที่ว่าศาลอุทธรณ์ตีความเอกสารสัญญาผิดนั้น เมื่อศาลล่างทั้งสองฟังต้องกันมาว่าจำเลยได้สิทธิครอบครองแล้วไม่ทำให้ผลคดีเปลี่ยนแปลง จึงเป็นข้อกฎหมายที่ไม่เป็นสาระแก่คดีอันควรได้รับการวินิจฉัย(ทิพปัญญา อ. บุปผเวส-ว.จ.นิติศาสตร์ไพศาล-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 37/2485นายใจ เปี่ยมมอญโจทก์ ป.วิ.พ. ม. 248, ม. 249ปัญหาที่ว่าที่ดินรายนี้มีการซื้อขายกันหรือเป็นเพียงโจทก์ให้จำเลยทำกินต่างดอกเบี้ยนั้น เป็นปัญหาข้อเท็จจริงส่วนข้อที่ว่าศาลอุทธรณ์ตีความเอกสารสัญญาผิดนั้น เมื่อศาลล่างทั้งสองฟังต้องกันมาว่าจำเลยได้สิทธิครอบครองแล้วไม่ทำให้ผลคดีเปลี่ยนแปลง จึงเป็นข้อกฎหมายที่ไม่เป็นสาระแก่คดีอันควรได้รับการวินิจฉัย(ทิพปัญญา อ. บุปผเวส-ว.จ.นิติศาสตร์ไพศาล-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาจัดตั้งคณะอายุรศาสตร์เขตร้อนและคณะวิทยาศาสตร์การแพทย์ในมหาวิทยาลัยแพทยศาสตร์พ.ศ. ๒๕๐๓ ภูมิพลอดุลยเดช ป.ร.ให้ไว้ ณ วันที่ ๒๘มีนาคม พ.ศ. ๒๕๐๓เป็นปีที่ ๑๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งคณะอายุรศาสตร์เขตร้อนและคณะวิทยาศาสตร์การแพทย์ในมหาวิทยาลัยแพทยศาสตร์ขึ้นใหม่อีกสองคณะอาศัยอำนาจตามความในมาตรา ๖แห่งพระราชบัญญัติมหาวิทยาลัยแพทยศาสตร์ พุทธศักราช ๒๔๘๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาจัดตั้งคณะอายุรศาสตร์เขตร้อน และคณะวิทยาศาสตร์การแพทย์ในมหาวิทยาลัยแพทยศาสตร์พ.ศ. ๒๕๐๓มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งคณะขึ้นใหม่ในมหาวิทยาลัยแพทยศาสตร์อีก ๒ คณะ ดังนี้๑. คณะอายุรศาสตร์เขตร้อนมีหน้าที่จัดการศึกษาฝ่ายอายุรศาสตร์เขตร้อนและโรคประจำท้องถิ่น มีแผนกวิชา คือ แผนกอายุรศาสตร์เขตร้อนแผนกพยาธิโปรโตซัว แผนกปาราสิตหนอนพยาธิ แผนกกีฎวิทยาการแพทย์ และแผนกสุขวิทยาเขตร้อน๒. คณะวิทยาศาสตร์การแพทย์มีหน้าที่จัดการศึกษาฝ่ายเตรียมวิทยาศาสตร์การแพทย์และวิทยาศาสตร์การแพทย์ชั้นสูงมีแผนกวิชา คือ แผนกเคมี แผนกฟิสิกส์และคณิตศาสตร์ แผนกชีววิทยา แผนกชีวะเคมีแผนกกายวิภาคศาสตร์ แผนกสรีรวิทยาและเภสัชวิทยา และแผนกจุลชีววิทยามาตรา ๔ ให้คณะอายุรศาสตร์เขตร้อนและคณะวิทยาศาสตร์การแพทย์มีคณะกรรมการประจำคณะกรรมการแต่ละคณะประกอบด้วยคณบดีเป็นประธานและหัวหน้าแผนกวิชาต่างๆ เป็นกรรมการให้คณะกรรมการประจำคณะนั้น ๆแต่งตั้งผู้หนึ่งผู้ใดเป็นเลขานุการมาตรา ๕ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการจอมพล ส. ธนะรัชต์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่สมควรอบรมความรู้เรื่องอายุรศาสตร์เขตร้อนโดยละเอียดแก่บรรดาแพทย์ทั้งหลายตลอดจนทำการศึกษาวิจัย เพื่อความก้าวหน้าของวิทยาการทางการแพทย์เกี่ยวกับโรคเขตร้อนแห่งประเทศไทยและปรับปรุงมาตรฐานการศึกษาขั้นเตรียมวิทยาศาสตร์การแพทย์กับให้มีการศึกษาวิทยาศาสตร์การแพทย์ในชั้นปริญญาตรีโท และเอก ขึ้น โดยตราพระราชกฤษฎีกาฉบับนี้ฐาปนี/แก้ไข๖ พฤศจิกายน ๒๔๕B+A (C)วิภา/ผู้จัดทำ๑๕ มีนาคม ๒๕๕๔[๑] ราชกิจจานุเบกษาเล่ม ๗๗/ตอนที่ ๒๘/หน้า ๒๘๕/๕ เมษายน ๒๕๐๓
ประกาศกระทรวงอุตสาหกรรมประกาศกระทรวงอุตสาหกรรมฉบับที่๔๑๒๓ (พ.ศ. ๒๕๕๒)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกมาตรฐานผลิตภัณฑ์อุตสาหกรรมบัตรชี้บ่งลักษณะเฉพาะตัว- เทคนิคการบันทึกเล่ม3 ตำแหน่งของอักขระดันนูนบนบัตร ID-1 โดยที่เป็นการสมควรยกเลิกมาตรฐานผลิตภัณฑ์อุตสาหกรรมบัตรชี้บ่งลักษณะเฉพาะตัว - เทคนิคการบันทึก เล่ม 3 ตำแหน่งของอักขระดันนูนบนบัตร ID-1มาตรฐานเลขที่ มอก. 1600 - 2541อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ ๒๖๕๗ (พ.ศ. ๒๕๔๓) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรม บัตรชี้บ่งลักษณะเฉพาะตัว -เทคนิคการบันทึก เล่ม 3 ตำแหน่งของอักขระดันนูนบนบัตร ID-1 ลงวันที่๑๑ เมษายน พ.ศ. ๒๕๔๓ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๑๗ มิถุนายน พ.ศ. ๒๕๕๒ชาญชัย ชัยรุ่งเรืองรัฐมนตรีว่าการกระทรวงอุตสาหกรรมปริยานุช/ผู้จัดทำ๓๑มีนาคม ๒๕๕๓นันท์นภัสร์/ตรวจ๓๑มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๓ ง/หน้า ๒๑/๑๕ มีนาคม ๒๕๕๓
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลตลาดขวัญตำบลสวนใหญ่ ตำบลบางศรีเมืองและตำบลบางกร่างอำเภอเมืองนนทบุรี จังหวัดนนทบุรีพ.ศ.๒๕๔๙ ภูมิพลอดุลยเดชป.ร.ให้ไว้ณ วันที่ ๒๔ เมษายน พ.ศ. ๒๕๔๙เป็นปีที่๖๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลตลาดขวัญ ตำบลสวนใหญ่ตำบลบางศรีเมือง และตำบลบางกร่าง อำเภอเมืองนนทบุรี จังหวัดนนทบุรี เพื่อสร้างสะพานตามโครงการก่อสร้างสะพานข้ามแม่น้ำเจ้าพระยาบริเวณถนนนนทบุรี ๑ กับสร้างและขยายถนนต่อเชื่อมอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลตลาดขวัญ ตำบลสวนใหญ่ ตำบลบางศรีเมือง และตำบลบางกร่าง อำเภอเมืองนนทบุรีจังหวัดนนทบุรี พ.ศ. ๒๕๔๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างสะพานตามโครงการก่อสร้างสะพานข้ามแม่น้ำเจ้าพระยาบริเวณถนนนนทบุรี ๑ กับสร้างและขยายถนนต่อเชื่อมมาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลตลาดขวัญ ตำบลสวนใหญ่ ตำบลบางศรีเมือง และตำบลบางกร่าง อำเภอเมืองนนทบุรีจังหวัดนนทบุรี มีส่วนแคบที่สุดหนึ่งร้อยเมตร และส่วนกว้างที่สุดห้าร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลตลาดขวัญ ตำบลสวนใหญ่ ตำบลบางศรีเมือง และตำบลบางกร่างอำเภอเมืองนนทบุรี จังหวัดนนทบุรี พ.ศ. 2549(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างสะพาน ตามโครงการก่อสร้างสะพานข้ามแม่น้ำเจ้าพระยา บริเวณถนนนนทบุรี๑ กับสร้างและขยายถนนต่อเชื่อมในท้องที่ตำบลตลาดขวัญ ตำบลสวนใหญ่ ตำบลบางศรีเมือง และตำบลบางกร่างอำเภอเมืองนนทบุรี จังหวัดนนทบุรี เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้นันทนา/ผู้จัดทำ๙ พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๖ ก/หน้า ๕/๓ พฤษภาคม ๒๕๔๙
ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐเช็กพ.ศ.๒๕๕๐[๑] ด้วยคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเมื่อวันที่ ๒๖ กันยายน พ.ศ. ๒๕๕๐ ว่า คำขอของบริษัทบางกอกคริสตัล จำกัด ซึ่งมีสถานะเป็นอุตสาหกรรมภายในตามมาตรา ๓๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ที่ยื่นขอให้พิจารณาตอบโต้การทุ่มตลาดสินค้าบล็อกแก้วที่มีแหล่งกำเนิดจากสาธารณรัฐเช็กมีมูลเพียงพอเกี่ยวกับการทุ่มตลาดและความเสียหายจึงเห็นควรให้เปิดการไต่สวนอาศัยอำนาจตามความในมาตรา ๓๗ และมาตรา ๓๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กรมการค้าต่างประเทศออกประกาศเปิดการไต่สวนการทุ่มตลาดไว้ ดังต่อไปนี้๑.สินค้าที่ถูกพิจารณา คือ สินค้าบล็อกแก้ว พิกัดอัตราศุลกากรประเภทย่อยที่๗๐๑๖.๙๐.๐๐ ที่มีแหล่งกำเนิดจากสาธารณรัฐเช็ก๒.คณะกรรมการพิจารณาการทุ่มตลาดและการอุดหนุนพิจารณาเห็นว่าคำขอของบริษัทบางกอกคริสตัล จำกัดมีมูลเพียงพอที่แสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยมีข้อเท็จจริงโดยสังเขป ดังนี้๒.๑ การทุ่มตลาดสินค้าที่ถูกพิจารณาจากสาธารณรัฐเช็ก ทุ่มตลาดในอัตราร้อยละ ๑๔๔.๐๓ ของราคาซี.ไอ.เอฟ.๒.๒ ความเสียหายอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดย๒.๒.๑ปริมาณการนำเข้าสินค้าที่ถูกพิจารณาจากสาธารณรัฐเช็กเพิ่มสูงขึ้น๒.๒.๒การนำเข้าสินค้าที่ถูกพิจารณามีผลกระทบต่อราคาขายในประเทศและมีผลกระทบต่อผลการดำเนินการของอุตสาหกรรมภายใน๓.ในกระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวนทั้งนี้ ผู้ผลิตและผู้ส่งออกจากต่างประเทศที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนครั้งนี้สามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามภายในสิบห้าวันนับแต่วันที่ประกาศฉบับนี้ได้ประกาศในราชกิจจานุเบกษา๔.ให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายในสามสิบวันนับแต่วันที่ประกาศฉบับนี้ได้ประกาศในราชกิจจานุเบกษา๕.ผู้ใดประสงค์ขอทราบข้อมูลข่าวสารเกี่ยวกับการเปิดการไต่สวนให้ยื่นคำขอได้ที่สำนักมาตรการปกป้องและตอบโต้ทางการค้า กรมการค้าต่างประเทศเลขที่ ๔๔/๑๐๐ ถนนนนทบุรี ๑ อำเภอเมือง จังหวัดนนทบุรี ๑๑๐๐๐ หมายเลขโทรศัพท์ ๐๒๕๔๗ ๕๐๘๐-๒ หมายเลขโทรสาร ๐ ๒๕๔๗ ๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศณ วันที่ ๑ ตุลาคม พ.ศ. ๒๕๕๐อภิรดีตันตราภรณ์อธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑]ราชกิจจานุเบกษา เล่ม ๑๒๔/ตอนพิเศษ ๑๔๘ ง/หน้า ๑/๔ ตุลาคม ๒๕๕๐
คำสั่งกระทรวงสาธารณสุขคำสั่งกระทรวงสาธารณสุขที่ ๑๑๑๓/๒๕๕๗เรื่องแก้ไขทะเบียนตำรับยาที่มีแคลซิโทนิน (Calcitonin) เป็นส่วนประกอบ[๑] ด้วยปรากฏหลักฐานทางวิชาการว่า การใช้ยาแคลซิโทนิน (Calcitonin) ในการรักษาภาวะกระดูกพรุน ซึ่งต้องใช้เวลานานในการรักษามีความเสี่ยงในการเกิดมะเร็งได้จึงสมควรยกเลิกข้อบ่งใช้ดังกล่าวและกำหนดให้แจ้งคำเตือนการใช้ยาไว้ในฉลากและเอกสารกำกับยาเพื่อเป็นการคุ้มครองความปลอดภัยของผู้ใช้ยาอาศัยอำนาจตามความในมาตรา ๘๖ ทวิแห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๓) พ.ศ. ๒๕๒๒ รัฐมนตรีว่าการกระทรวงสาธารณสุขโดยคำแนะนำของคณะกรรมการยาในการประชุมครั้งที่ ๓/๒๕๕๗ เมื่อวันที่ ๒๐ มีนาคมพ.ศ. ๒๕๕๗ จึงมีคำสั่ง ดังต่อไปนี้ข้อ ๑ ให้แก้ไขทะเบียนตำรับยาที่มีแคลซิโทนิน(Calcitonin) เป็นส่วนประกอบ ดังต่อไปนี้(๑) ให้ตัดข้อบ่งใช้ในการรักษาภาวะกระดูกพรุนในทะเบียนตำรับยาที่มีแคลซิโทนิน(Calcitonin) เป็นส่วนประกอบทุกรูปแบบ(๒) ให้ทะเบียนตำรับยาที่มีแคลซิโทนิน (Calcitonin) เป็นส่วนประกอบชนิดพ่นจมูกแสดงข้อความคำเตือนในฉลากและเอกสารกำกับยาตามประกาศกระทรวงสาธารณสุขว่าด้วยยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนข้อ ๒ ให้ผู้รับอนุญาตผลิตยาและผู้รับอนุญาตนำหรือสั่งยาเข้ามาในราชอาณาจักรซึ่งมีทะเบียนตำรับยาที่มีแคลซิโทนิน(Calcitonin) เป็นส่วนประกอบแก้ไขทะเบียนตำรับยาให้เป็นไปตามข้อ ๑ภายในหนึ่งร้อยแปดสิบวันนับแต่วันที่คำสั่งนี้ประกาศในราชกิจจานุเบกษาเป็นต้นไปทั้งนี้ ตั้งแต่บัดนี้เป็นต้นไปสั่ง ณวันที่ ๒๕ สิงหาคม ๒๕๕๗ณรงค์ สหเมธาพัฒน์ปลัดกระทรวงสาธารณสุขปฏิบัติราชการแทนรัฐมนตรีว่าการกระทรวงสาธารณสุขปริยานุช/ผู้จัดทำ๒๗ ตุลาคม ๒๕๕๗ปริญสินีย์/ผู้ตรวจ๒๗ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๑ ง/หน้า ๓๔/๒๒ ตุลาคม ๒๕๕๗
คำพิพากษาศาลฎีกาที่ 378/2469หลักกฎหมาย: ความรับผิดชอบนายประกันในคดีอาญา จำเลยตายก่อนศาลสั่งปรับศาลสั่งปรับนายประกันเปนจำนวนเงิน ๑๒๐๐ บาท ฐานส่งตัวจำเลยที่ตนรับประกันไม่ได้เมื่อวันที่ ๖ กุมภาพันธ์ พ.ศ. ๒๔๖๖ ก่อนที่นายประกันจะใช้ค่าปรับได้ความว่าจำเลยทั้ง ๒ ตายเสียแล้ว เมื่อวันที่ ๒๔ และ ๒๘ มกราคม พ.ศ.๒๔๖๖ ซึ่งเปนเวลาก่อนศาลสั่งปรับนายประกัน ศาลล่างทั้งสองมีคำสั่งงดการปรับนายประกันเสีย ฎีกาตัดสินยืน (ข้อเท็จจริงในคดีนี้ได้ความว่าศาลยอมให้นายประกันเลื่อนคดีไปจนถึงวันที่ ๖ กุมภาพันธ์ พ.ศ. ๖๖ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 378/2469อัยการนครราชสีมาโจทก์นายสิบตำรวจตรีสุริทร์ นางบุญเรืองล.หลวงสิทธิพลแมนนายแฉล้มนายประกันความรับผิดชอบนายประกันในคดีอาญา จำเลยตายก่อนศาลสั่งปรับศาลสั่งปรับนายประกันเปนจำนวนเงิน ๑๒๐๐ บาท ฐานส่งตัวจำเลยที่ตนรับประกันไม่ได้เมื่อวันที่ ๖ กุมภาพันธ์ พ.ศ. ๒๔๖๖ ก่อนที่นายประกันจะใช้ค่าปรับได้ความว่าจำเลยทั้ง ๒ ตายเสียแล้ว เมื่อวันที่ ๒๔ และ ๒๘ มกราคม พ.ศ.๒๔๖๖ ซึ่งเปนเวลาก่อนศาลสั่งปรับนายประกัน ศาลล่างทั้งสองมีคำสั่งงดการปรับนายประกันเสีย ฎีกาตัดสินยืน (ข้อเท็จจริงในคดีนี้ได้ความว่าศาลยอมให้นายประกันเลื่อนคดีไปจนถึงวันที่ ๖ กุมภาพันธ์ พ.ศ. ๖๖(หริศ-ศรี-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ศาลสั่งปรับนายประกันเปนจำนวนเงิน ๑๒๐๐ บาท ฐานส่งตัวจำเลยที่ตนรับประกันไม่ได้เมื่อวันที่ ๖ กุมภาพันธ์ พ.ศ. ๒๔๖๖ ก่อนที่นายประกันจะใช้ค่าปรับได้ความว่าจำเลยทั้ง ๒ ตายเสียแล้ว เมื่อวันที่ ๒๔ และ ๒๘ มกราคม พ.ศ.๒๔๖๖ ซึ่งเปนเวลาก่อนศาลสั่งปรับนายประกัน ศาลล่างทั้งสองมีคำสั่งงดการปรับนายประกันเสีย ฎีกาตัดสินยืน (ข้อเท็จจริงในคดีนี้ได้ความว่าศาลยอมให้นายประกันเลื่อนคดีไปจนถึงวันที่ ๖ กุมภาพันธ์ พ.ศ. ๖๖ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 378/2469อัยการนครราชสีมาโจทก์นายสิบตำรวจตรีสุริทร์ นางบุญเรืองล.หลวงสิทธิพลแมนนายแฉล้มนายประกันความรับผิดชอบนายประกันในคดีอาญา จำเลยตายก่อนศาลสั่งปรับศาลสั่งปรับนายประกันเปนจำนวนเงิน ๑๒๐๐ บาท ฐานส่งตัวจำเลยที่ตนรับประกันไม่ได้เมื่อวันที่ ๖ กุมภาพันธ์ พ.ศ. ๒๔๖๖ ก่อนที่นายประกันจะใช้ค่าปรับได้ความว่าจำเลยทั้ง ๒ ตายเสียแล้ว เมื่อวันที่ ๒๔ และ ๒๘ มกราคม พ.ศ.๒๔๖๖ ซึ่งเปนเวลาก่อนศาลสั่งปรับนายประกัน ศาลล่างทั้งสองมีคำสั่งงดการปรับนายประกันเสีย ฎีกาตัดสินยืน (ข้อเท็จจริงในคดีนี้ได้ความว่าศาลยอมให้นายประกันเลื่อนคดีไปจนถึงวันที่ ๖ กุมภาพันธ์ พ.ศ. ๖๖(หริศ-ศรี-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 122)เรื่อง กําหนดประเภท หลักเกณฑ์ วิธีการ และเงื่อนไขกรณีการให้บริการที่กระทําในราชอาณาจักรและได้มีการใช้บริการนั้นในต่างประเทศตามมาตรา 80/1(2) แห่งประมวลรัษฎากร------------------------------------------------- อาศัยอํานาจตามความในมาตรา 80/1(2) แห่งประมวลรัษฎากร ซึ่งแก้ไข เพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 และพระราชบัญญัติแก้ไขเพิ่มเติมประมวลรัษฎากร (ฉบับที่ 35) พ.ศ. 2544 อธิบดีกรมสรรพากรกําหนดประเภท หลักเกณฑ์ วิธีการ และเงื่อนไขกรณีการให้บริการที่กระทําในราชอาณาจักรและได้มีการใช้บริการนั้นในต่างประเทศ ดังต่อไปนี้ข้อ ๑ ให้ยกเลิกความใน (4) ของข้อ 2 ของประกาศอธิบดีกรมสรรพากร เกี่ยวกับภาษีมูลค่าเพิ่ม (ฉบับที่ 105) เรื่อง กําหนดประเภท หลักเกณฑ์ วิธีการ และเงื่อนไขกรณีการให้บริการที่กระทําในราชอาณาจักรและได้มีการใช้บริการนั้นในต่างประเทศ ตามมาตรา 80/1(2) แห่งประมวลรัษฎากร ลงวันที่ 12 กรกฎาคม พ.ศ. 2543 และให้ใช้ความต่อไปนี้แทน "(4) การให้บริการที่กระทําในราชอาณาจักรเพื่อใช้ผลิตสินค้าในเขตปลอดอากรเพื่อส่งออกและการให้บริการที่กระทําในเขตปลอดอากรเพื่อใช้ผลิตสินค้าเพื่อส่งออกโดยผู้ประกอบการจดทะเบียน การให้บริการตามวรรคหนึ่ง หมายความว่า การให้บริการที่กระทําต่อตัวสินค้าและมีการส่งออกสินค้านั้นหรือการให้บริการที่ก่อให้เกิดสินค้าที่มีรูปร่างเพื่อผู้รับบริการในเขตปลอดอากรนําไปใช้ผลิตสินค้าเพื่อส่งออก เช่น การรับจ้างแกะสลักบานประตู การรับจ้างทําน้ํายาเคลือบประตู หรือการให้บริการรับจ้างทําส่วนประกอบ อุปกรณ์ เพื่อผู้รับบริการในเขตปลอดอากรนําไปใช้ผลิตสินค้าเพื่อส่งออก"ข้อ ๒ ให้ยกเลิกความในข้อ 4 ของประกาศอธิบดีกรมสรรพากร เกี่ยวกับภาษีมูลค่าเพิ่ม (ฉบับที่ 105) เรื่อง กําหนดประเภท หลักเกณฑ์ วิธีการ และเงื่อนไขกรณีการให้บริการที่กระทําในราชอาณาจักรและได้มีการใช้บริการนั้นในต่างประเทศตามมาตรา 80/1(2) แห่งประมวลรัษฎากร ลงวันที่ 12 กรกฎาคม พ.ศ. 2543 และให้ใช้ความต่อไปนี้แทน "ข้อ 4 การประกอบกิจการตามข้อ 2(4) กรณีการให้บริการที่กระทําใน ราชอาณาจักรที่ก่อให้เกิดสินค้าที่มีรูปร่างเพื่อผู้รับบริการในเขตปลอดอากรนําไปใช้ผลิตสินค้าเพื่อส่งออก ผู้ประกอบการจดทะเบียนจะต้องดําเนินการให้เป็นไปตามแบบ หลักเกณฑ์ วิธีการ และเงื่อนไขตามกฎหมายว่าด้วยศุลกากร และกรณีการให้บริการที่กระทําในเขตปลอดอากรที่ ก่อให้เกิดสินค้าที่มีรูปร่างเพื่อผู้รับบริการในเขตปลอดอากรนําไปใช้ผลิตสินค้าเพื่อส่งออก ผู้ประกอบการจดทะเบียนจะต้องดําเนินการให้เป็นไปตามแบบ หลักเกณฑ์ วิธีการ และเงื่อนไขตามกฎหมายว่าด้วยศุลกากรหรือตามกฎหมายว่าด้วยการนิคมอุตสาหกรรมแห่งประเทศไทย" ประกาศนี้ให้ใช้บังคับตั้งแต่วันที่ 1 มกราคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 15 มกราคม พ.ศ. 2545 ศุภรัตน์ ควัฒน์กุลอธิบดีกรมสรรพากร
คำพิพากษาศาลฎีกาที่ 65883หลักกฎหมาย: ความว่า ผู้ประกันยื่นคำร้องขอให้ปล่อยจำเลยชั่วคราวในระหว่างฎีกา โดยขอใช้หลักประกันเดิม คำสั่ง พิเคราะห์แล้ว เห็นว่า คดีนี้ต้องห้ามฎีกาในปัญหาข้อเท็จจริง ในชั้นนี้ ยังไม่มีเหตุสมควรให้ปล่อยจำเลยชั่วคราวในระหว่างฎีกา ให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 26/2545พนักงานอัยการประจำศาลจังหวัดสีคิ้วโจทก์นาย พิเชฐ คำประสงค์จำเลยนาง ฉันทุ์ชนิต จันทร์ฉาย ผู้ประกันผู้ยื่นคำร้อง ป.วิ.อ. ม. 106, ม. 218ความว่า ผู้ประกันยื่นคำร้องขอให้ปล่อยจำเลยชั่วคราวในระหว่างฎีกา โดยขอใช้หลักประกันเดิม คำสั่ง พิเคราะห์แล้ว เห็นว่า คดีนี้ต้องห้ามฎีกาในปัญหาข้อเท็จจริง ในชั้นนี้ ยังไม่มีเหตุสมควรให้ปล่อยจำเลยชั่วคราวในระหว่างฎีกา ให้ยกคำร้อง(พิชิต คำแฝง-สุรพล เจียมจูไร-สุพัฒน์ บุญยุบล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 26/2545พนักงานอัยการประจำศาลจังหวัดสีคิ้วโจทก์นาย พิเชฐ คำประสงค์จำเลยนาง ฉันทุ์ชนิต จันทร์ฉาย ผู้ประกันผู้ยื่นคำร้อง ป.วิ.อ. ม. 106, ม. 218ความว่า ผู้ประกันยื่นคำร้องขอให้ปล่อยจำเลยชั่วคราวในระหว่างฎีกา โดยขอใช้หลักประกันเดิม คำสั่ง พิเคราะห์แล้ว เห็นว่า คดีนี้ต้องห้ามฎีกาในปัญหาข้อเท็จจริง ในชั้นนี้ ยังไม่มีเหตุสมควรให้ปล่อยจำเลยชั่วคราวในระหว่างฎีกา ให้ยกคำร้อง(พิชิต คำแฝง-สุรพล เจียมจูไร-สุพัฒน์ บุญยุบล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสำนักนายกรัฐมนตรีประกาศสำนักนายกรัฐมนตรีเรื่องการเปลี่ยนชื่อภาควิชาในมหาวิทยาลัยมหิดล[๑] ด้วยสภามหาวิทยาลัยมหิดลได้พิจารณาเห็นสมควรเปลี่ยนชื่อภาควิชานิติเวชวิทยาในคณะแพทยศาสตร์ศิริราชพยาบาลเป็นภาควิชานิติเวชศาสตร์ และภาควิชาโรงเรียนทันตานามัย ในคณะทันตแพทยศาสตร์ และคณะทันตแพทยศาสตร์พญาไทเป็นภาควิชาทันตกรรมสำหรับเด็กและได้รับอนุมัติจากคณะกรรมการบริหารสภาการศึกษาแห่งชาติ ในการประชุมครั้งที่ ๗/๒๕๑๔แล้วฉะนั้น อาศัยอำนาจตามความในมาตรา ๘, ๙ และ ๑๕แห่งพระราชบัญญัติมหาวิทยาลัยมหิดล พ.ศ. ๒๕๑๒ สำนักนายกรัฐมนตรีจึงขอประกาศเปลี่ยนชื่อภาควิชานิติเวชวิทยาในคณะแพทยศาสตร์ศิริราชพยาบาลเป็นภาควิชานิติเวชศาสตร์ และภาควิชาโรงเรียนทันตานามัยในคณะทันตแพทยศาสตร์และคณะทันตแพทยศาสตร์ พญาไท เป็นภาควิชาทันตกรรมสำหรับเด็กทั้งนี้ ตั้งแต่บัดนี้เป็นต้นไปประกาศ ณ วันที่ ๑๒ เมษายน ๒๕๑๔จอมพล ถ. กิตติขจรนายกรัฐมนตรีวิภา/ผู้จัดทำ๑๕ มีนาคม ๒๕๕๔วิชชุดา/ผู้ตรวจ๒๐ มิถุนายน ๒๕๕๔[๑] ราชกิจจานุเบกษาเล่ม ๘๘/ตอนที่ ๕๑/หน้า ๓๕๐/๑๘ พฤษภาคม ๒๕๑๔
คำพิพากษาศาลฎีกาที่ 710/2486หลักกฎหมาย: พฤติการณ์ที่ถือว่าคู่สัญญาสนองรับการบอกเลิกสัญญาของอีกฝ่ายหนึ่งแล้ว ฝ่ายหนึ่งบอกเลิกสัญญา อีกฝ่ายหนึ่งก็ยอมเลิกสัญญาโดยมิได้สงวนสิทธิเรียกค่าเสียหายอย่างใดต่อกันดังนี้ จะมาฟ้องเรียกค่าเสียหายไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 710/2486บริษัทธนาคารแห่งเอเชียฯโจทก์บริษัทอิสเอเชียติ๊ดฯจำเลย ป.พ.พ. ม. 219, ม. 386, ม. 391, ม. 461, ม. 503พฤติการณ์ที่ถือว่าคู่สัญญาสนองรับการบอกเลิกสัญญาของอีกฝ่ายหนึ่งแล้ว ฝ่ายหนึ่งบอกเลิกสัญญา อีกฝ่ายหนึ่งก็ยอมเลิกสัญญาโดยมิได้สงวนสิทธิเรียกค่าเสียหายอย่างใดต่อกันดังนี้ จะมาฟ้องเรียกค่าเสียหายไม่ได้(ชม จามรมาน-ทิพปัญญา อ. บุปผเวส-ธรรมบัณฑิต บุนยะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 710/2486บริษัทธนาคารแห่งเอเชียฯโจทก์บริษัทอิสเอเชียติ๊ดฯจำเลย ป.พ.พ. ม. 219, ม. 386, ม. 391, ม. 461, ม. 503พฤติการณ์ที่ถือว่าคู่สัญญาสนองรับการบอกเลิกสัญญาของอีกฝ่ายหนึ่งแล้ว ฝ่ายหนึ่งบอกเลิกสัญญา อีกฝ่ายหนึ่งก็ยอมเลิกสัญญาโดยมิได้สงวนสิทธิเรียกค่าเสียหายอย่างใดต่อกันดังนี้ จะมาฟ้องเรียกค่าเสียหายไม่ได้(ชม จามรมาน-ทิพปัญญา อ. บุปผเวส-ธรรมบัณฑิต บุนยะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ